На основу члана 34. Закона о јавној својини („Сл. гласник РС“ број 72/2011, 88/2013, 105/2014, 104/2016- др.закон, 108/2016, 113/2017, 95/2018 и 153/2020), члана 7. Уредбе о условима прибављања и отуђења непокретности непосредном погодбом и давања у закуп ствари у јавној својини, односно прибављања и уступања искоришћавања других имовинских права, као и поступцима јавног надметања и прикупљања писмених понуда („Сл. гласник РС“ број 16/2018 и 79/2023), Одлуке Школског одбора ОШ“Војвода Степа“Липолист број 360-07/2023 од 15.09.2023. године, Решења Градског већа града Шапца број: 361-00-74/2022-15 од 25.10.2023. године, Kомисија Основне школе „Војвода Степа“Липолист расписује

О Г Л А С

О спровођењу поступка прикупљања писмених понуда за давање у закуп непокретности у јавној својини за школску 2023/2024 годину

Предмет давања под закуп:

ФИСКУЛТУРНА САЛА ОШ“Војвода Степа“Липолист површине 400m2,на катастарској парцели број 1451, по поседовном листу број 2402 К.О.: Липолист, а која се налази у ул. Карађорђева број 1, 15305 Липолист.

Термин издавања: радним данима од 15 до 18 часова.

Намена закупљеног простора: за потребе тренинга спортских екипа.

Обавеза закупца у вези са коришћењем непокретности за потребе тренинга спортских екипа је да фискултурна сала након коришћења буде у стању у ком је била пре употребе.

Минимални износ закупнине за један термин у трајању од 60 минута износи 600,00 динара. Школа није обвезник ПДВ-а. У цену су урачунати трошкови електричне енергије. Висина закупнине сразмерно се умањује за дане празника и школског распуста према школском календару.

Простор се даје у закуп на одређено време за школску 2023/2024 годину.

Понуда мора бити благовремена, уредна и потпуна, непотпуне или неблаговремене понуде се одбацују.

Сви понуђачи су у обавези да на рачун ОШ“Војвода Степа“Липолист број 840-276666-62, уплате депозит у износу од 1000 динара. Уплаћени депозит биће враћен понуђачима чија понуда не буде изабрана као најповољнија, у року од осам дана од дана доношења одлуке о избору најповољнијег понуђача, у понуди обавезно навести број рачуна на који ће се извршити повраћај депозита.

Право подношења понуда имају правна и физичка лица и предузетници.

Понуда која се доставља обавезно садржи:

-доказ о уплати депозита,

- износ закупнине која се нуди,

-за физичка лица: име и презиме, адресу, број личне карте, јединствени матични број грађана,

-за предузетнике: име и презиме предузетника, адресу, број личне карте, јединствени број грађана, назив радње, матични број,

-за правна лица: назив и седиште, копију решења о упису правног лица у регистар код надлежног органа, као и пуномоћје за лице које заступа подносиоца понуде.

Рок за подношење понуда је осам дана од дана објављивања огласа, до 12 часова последњег дана овог рока, након чега следи отварање понуда истог дана у 13 часова, у просторијама ОШ“Војвода Степа“, Липолист, ул. Карађорђева број 1, где се већ првог наредног радног дана може извршити увид у документацију од 09 до 12 часова.

Датум и време разгледања непокретности која се даје у закуп је сваког радног дана од дана објављивања огласа до истека рока за подношење понуда, а у периоду од 09 до 12 часова.

Понуде се достављају препорученом пошиљком или непосредно на адресу: ОШ“Војвода Степа“Липолист, ул. Карађорђева број 1, 15305 Липолист, са назнаком „За оглас-не отварати“.

Избор најповољније понуде извршиће се најкасније у року од осам дана од дана отварања понуда, а одлука о избору најповољнијег понуђача доставиће се писаним путем свим понуђачима.

Додатне информације и обавештења заинтересовани понуђачи могу добити сваког радног дана од 09-12 часова на телефон број 015/274-788, контакт особа је Сања Лолић, секретар Школе.

Председник комисије

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Добросав Тушановић